Mens - Super 77 Surf Raglan Hoodie in Cloverfield Green | Superdry
Home mens whats hot Super 77 Surf Raglan Hoodie Vandag vier ek my tweede jaar oor die muur - en dis nie so erg soos mens sou dink nie!
Sien, in deesdae se vleismarkte verval jou raktyd glo op 25. N� dit, so is die geloof, is jy oor die muur. Die ouens in die nagklub stel skielik net nie meer belang nie. Hul radar tel dit dadelik op - jou tyd tussen hulle is verby. Jou melk is suur. Die enigste manier om in die mark te bly, is maar om die beursie uit te haal. Van nou af betaal jy vir aandag - drankies, dwelms en "Bling" is nou jou paspoort na plesier. Mens sien maklik die post vingt cinqs wat hierdie roetes van ewigdurende jeug (danksy koka�en, botox, Planet Health, die nuwe kar en die uitspattige partytjies) kies. Hulle dans harder as almal, trip erger en party langer. Hul bleik hul hare, wax hul sixpacks en sluk/snuif die duurste, beste, "coolste" dwelms. Hul storm-en-drang-jare slaan terug soos bilharzia in die winter.
Cleopatra, noem hulle dit.
My Cleopatra-kroon is een van die blinkeres - of moet ek s�: was gewees. Jy sien, hierdie Cleopatra het haar kroon opgehang en gaan bier drink. Ek sien net nie meer kans vir bybly nie. Boggher die Joneses en die gejaag na 'n vietse middel en asemrowende gluteus maximi. Ek vier nou my vervaldatum! En dis lekker - o so lekker.
So was daar geen krisis toe een van my kli�nte my vandag verras met 'n sjokoladekoek nie. (Ja, sulke goed gebeur nog op kleiner plekkies.) Die bure is gou-gou bygenooi en daar is gekoek dat dit by ons ore uitloop. Kort n� hierdie dekadensie is ek op Rossini's toe, waar my pa die gesin uitgevat het vir middagete. Vir die eerste keer in 'n ewigheid kon ek 'n Thunder Thighs Mocha geniet - sonder om te wonder of my gymklere ingepak is!
"Meisie - jou middel is op pad moerlandspan toe!" merk 'n vriend op by die kroeg n� werk. 'n Heildronk is dadelik ingestel: "Op 'n lewe na Kate Moss!"
Ek het lanklaas so lekker gelag - en volgens die pragtige man langsaan is daar niks so aantreklik soos iemand wat lekker lag nie.
Op pad huis toe knipoog die kroegman met 'n stoute glimlag. "Ek dink hy't die hots vir jou," fluister Christine, "magie en al!"
Kan jy nou meer ...
Op die rak of oor die muur - dis fabulous hier!
Klik en lees vorgie Uit die boks rubrieke
LitNet: 21 Junie 2005
In 2002 vang ek graad in Inligtingskunde aan die US. Daarna vorder my driejarige obsessie met studentaktivisme (Lesbigay) na 'n voltydse aanstelling by The Lesbian and Gay Equality Project in Jan'sburg. Die direkte kontak met regse Religie het my bloed egter te veel laat kook - toe trek ek see toe. Die Kaap was bietjie duur, nou druk ek besigheidskaartjies in die Tuinroete. Hier gaan nie te veel aan nie, maar dis lekker.